Karl Benz

**Karl Friedrich Benz**, coñecido simplemente como **Karl Benz** foi un enxeñeiro alemán nado en Karlsruhe o 25 de novembro de 1844 e finado en Ladenburg o 4 de abril de 1929. Esta  considerado  como un dos inventores do automóbil impulsado por un motor de combustión interna.
## Traxectoria 
Karl Benz naceu co nome Karl Friederich Michael Vaillant o 25 de novembro de 1844 en Mühlburg o agora municipio de Karlsruhe, Baden-Württemberg, que é parte da Alemaña moderna. Os seus pais foron Josephine Vaillant e o condutor de locomotoras chamado Johann George Benz. De acordo coa lei alemá, Karl adquiriu o nome "Benz" do matrimonio legal dos seus pais Benz e Vaillant. Cando tiña dous anos de idade, o seu pai morreu de pneumonía, deixando á súa xove esposa en serias dificultades financeiras e cun neno pequeno que criar. Este tráxico evento non fixo que Josephine Vaillant se rendese, e cambiou o apelido ao pequeno Karl de Vaillant a Benz en memoria do seu pai.

En 1871 fundou a súa primeira empresa para vender materiais de construción. Ao ano seguinte casou con Bertha Ringer, con quen tivo cinco fillos: Richard Benz, Clara Benz, Ellen Benz, Thilde Benz e Eugen Benz

En 1883 comezou a construír motores industriais en Mannheim. Instalou un monocilíndrico, de 958&nbsp;cc e 0,75&nbsp;cv refrixerado por auga nun triciclo que conduciu pola cidade en 1885. En 1885 Karl Benz e o seu socio Thomas Hardessen reconstruíron o modelo.

O 29 de xaneiro de 1886 Karl Benz solicitou a patente n° 37.435 ao goberno alemán para un vehículo de tres rodas, que é considerado o primeiro vehículo automotor de combustión interna da historia. O Benz Patent-Motorwagen, como se lle chamou, exhíbese hoxe no Museo Alemán (Deutsches Museum) en Múnic. En 1890 uníronselle dous socios: Friedrich von Fischer, que se encargou da administración, e Julius Ganss, responsable de vendas. Así, Benz tiña as mans libres para entregarse ao desenvolvemento da parte técnica dos automóbiles, o que favoreceu a rápida progresión neste campo.

O primeiro vehículo Benz de catro rodas fabricouse en 1893, o Benz Vitoria, e ao ano seguinte o Benz Velo, que foi o modelo de base dos primeiros camións de 1895.

A produción en 1899 era de 572 vehículos, e Benz converteuse nun dos fabricantes de automóbiles máis importantes. Ese ano apareceu o primeiro coche de carreiras, que foi a orixe de numerosos éxitos.

En 1910, Benz funda a Süddeutsche Automobil-Fabrik de Gaggenau. En 1924, Benz e Daimler comezan o proceso de fusión que terminará en 1926, formando a compañía Daimler-Benz.

Faleceu o 4 de abril de 1929 en Ladenburg, Alemaña, aos 84 anos de idade.

## Galería 

Ficheiro:Werkstatt Carl Benz.png|A fábrica de Carl Benz en Mannheim, Alemaña.
Ficheiro:Benz Patent Motorwagen Engine.jpg|Motor do automóbil de Benz.
Ficheiro:Benz-1.jpg|Automóbil patentado en 1886 por Carl Benz
Ficheiro:Karl Benz Führerschein.jpg|O primeiro permiso de conducir do mundo, outorgado a Carl Benz o 1 de agosto de 1888.
Ficheiro:Automuseum Dr Carl Benz.jpg|O museo do automóbil Dr. Carl Benz en Ladenburg, Alemaña.
Ficheiro:Patentmotorwagen mit Benz.jpg|Carl e Bertha Benz no seu automóbil patentado.
Ficheiro:WslErsteTanke.jpg|A primeira gasolineira do mundo, en Wiesloch, Alemaña

## Notas
## Véxase tamén
### Bibliografía
* (autobiografía)https://web.archive.org/web/20091027082313/http://geocities.com/MotorCity/Lane/4444/

* (nome edición) (bibrec)

*Elis, Angela: *Mein Traum ist länger als die Nacht. Wie Bertha Benz ihren Mann zu Weltruhm fuhr.* Hoffmann und Campe, Hamburg 2010, 

*Mercedes-Benz AG (Hrsg.), *Benz & Cie.: Zum 150. Geburtstag von Karl Benz*, Motorbuch Verlag: Stuttgart, 1994 1. Aufl. 296 S., 492 Abb., 124 in Farbe, ,  (biografía)

* https://web.archive.org/web/20091027082313/http://geocities.com/MotorCity/Lane/4444/

* (biography) Image of cover.  https://web.archive.org/web/20091027082313/http://geocities.com/MotorCity/Lane/4444/

* https://web.archive.org/web/20091027082313/http://geocities.com/MotorCity/Lane/4444/
### Outros artigos
* Mercedes-Benz
### Ligazóns externas 
* Artigo sobre o Motorwagen de alacarretera.com
* Automuseum Dr. Carl Benz, Ladenburg/Germany
* Bertha Benz Memorial Route
* Lugar do enterro de Karl e Bertha Benz no cemiterio de Ladenburg